ভারত-অস্ট্রেলিয়া ম্যাচ, ২ কোটি রুপিসহ ১১ জুয়াড়ি গ্রেফতার
তৃতীয় ও শেষ ওয়ানডেতে অস্ট্রেলিয়াকে ৭ উইকেটে হারিয়ে ২-১ ব্যবধানে তিন ম্যাচ সিরিজ জিতেছে ভারত। মূলত রোহিত শর্মা ও অধিনায়ক বিরাট কোহলির ব্যাটে চড়ে জয়ের স্বাদ পেয়েছে টিম ইন্ডিয়া।







তবে ক্রিকেটে একের পর এক সাফল্য পেলেও দুর্নীতিমুক্ত হতে পারছে না ভারতীয় ক্রিকেটাঙ্গন। ফের এর প্রমাণ মিলল।




সিরিজের প্রথম ওয়ানডেতে ১০ উইকেটের দাপুটে জয় তুলে নেয় অস্ট্রেলিয়া। দ্বিতীয় ম্যাচ জিতে দোর্দণ্ড প্রতাপে সমতায় ফেরে ভারত। ফলে তৃতীয় ম্যাচটি হয়ে দাঁড়ায় শিরোপা নির্ধারণী।
রোববার বেঙ্গালুরুর এম চিন্নাস্বামী স্টেডিয়ামে ওয়ানডে খেলতে নামে দুদল। ম্যাচ চলাকালীন ১১ জুয়াড়িকে গ্রেফতার করেছে দিল্লি ক্রাইম ব্রাঞ্চ। অতিরিক্ত কমিশনার একে সিংলা বিষয়টি নিশ্চিত করেছেন।
তিনি জানান, তাদের কাছ থেকে দুই কোটি রুপিও উদ্ধার করা হয়েছে। এ ছাড়া জুয়াড়িদের কাছ থেকে দুটি টেলিভিশন, ৭টি ল্যাপটপ ও ৭০টি মোবাইল ফোন জব্দ করেছেন ব্রাঞ্চের সদস্যরা। ভারত-অস্ট্রেলিয়া ম্যাচ ঘিরে জুয়ার আসর বসায় জুয়াড়িরা।
দীর্ঘদিন ধরে দিল্লি ক্রাইম ব্রাঞ্চের নজরে ছিল এসব অপরাধী। ইতোমধ্যে জিজ্ঞাসাবাদের জন্য তাদের থানায় নিয়ে যাওয়া হয়েছে।
উল্লেখ্য, স্টিভ স্মিথের সেঞ্চুরিতে প্রথমে ব্যাট করে ৯ উইকেটে ২৮৬ রান তোলে অস্ট্রেলিয়া। জবাবে রোহিতের ১১৯ ও কোহলির ৮৯ রানের অসাধারণ দুটি ইনিংসে ৪৭.৩ ওভারে জয়ের লক্ষ্যে পৌঁছে যায় ভারত।
তথ্যসূত্র: নিউ ইন্ডিয়ান এক্সপ্রেস।

তৃতীয় ও শেষ ওয়ানডেতে অস্ট্রেলিয়াকে ৭ উইকেটে হারিয়ে ২-১ ব্যবধানে তিন ম্যাচ সিরিজ জিতেছে ভারত। মূলত রোহিত শর্মা ও অধিনায়ক বিরাট কোহলির ব্যাটে চড়ে জয়ের স্বাদ পেয়েছে টিম ইন্ডিয়া।